b"\n_START_ARTICLE_\nBonifatius IX\n_START_SECTION_\nBakgrunn\n_START_PARAGRAPH_\nPiero Tomacelli eller Piero (ogs\xc3\xa5 Perino, Pietro) Cybo Tomacelli var etterkommer av Tamaso Cybo, som tilh\xc3\xb8rte en innflytelsesrik adelsfamilie fra Genova og slo seg med i Casarano i konged\xc3\xb8mmet Napoli. En negativt innstilt kilde fra samtiden, den tyske historiekr\xc3\xb8niker Dietrich von Nieheim som virket ved kurien i Roma, hevdet at han var analfabet (nesciens scribere etiam male cantabat). Den gamle baronfamilie  i Casarano hadde hengalt til fattigdom.\n_START_SECTION_\nKardinal\n_START_PARAGRAPH_\nHan ble gjort til kardinaldiakon til tittelkirken San Giorgio in Velabro i 1381 promovert til kardinalprest med titulus Sant'Anastasia i 1385.\n_START_SECTION_\nPave\n_START_PARAGRAPH_\nDa de fjorten kardinaler som var forblitt tro mot Roma  valgte ham til pave den 2. november 1389 manglet han teologisk skolering og erfaring fra den romerske kurie, men var beundret for sin faste karakter og milde fremtoning. _NEWLINE_Dette var under det store skisma, og det satt ogs\xc3\xa5 en pave i Avignon, Klemens VII, og han ble ansett som den rettelige pave i flere deler av kristenheten, og de to paver ekskommuniserte hverandre. Men Det tysk-romerske rike, England, Ungarn, Polen, og store deler av Italia aksepterte Bonifatius som den ekte og egentlige pave. Han var den annen pave p\xc3\xa5 romersk side under dette skisma. Pave Bonifatius br\xc3\xb8t med sin forgjenger Urban VIs og viste seg \xc3\xa5 opptre langt mer diplomatisk av ham. Han kunne blant annet slutte fred med kongeriket Napoli og anerkjente Ladislaus, s\xc3\xb8nn av den myrdede Karl III av Napoli, som Napolis hersker. Men dette var ikke tilstrekkelig for \xc3\xa5 overvinne skismaet._NEWLINE_I l\xc3\xb8pet av \xc3\xa5rene etter at Klemens VII d\xc3\xb8de i Avignon (16. september 1394), ble Bonifatius IX b\xc3\xb8nnfalt om \xc3\xa5 abdisere. Selv av hans sterkeste st\xc3\xb8ttespillere: Richard II av England (i 1396), riksdagen i Frankfurt am Main (i 1397), og kong Wenceslaus i Reims i 1398). Men han nektet. Historikeren Ludwig Pastor sier det slik: \xc2\xabde mange fors\xc3\xb8k p\xc3\xa5 \xc3\xa5 gjenopprette den kirkelige enhet under \xc3\xa9n pave i denne periode utgj\xc3\xb8r ett av de tristeste kapitler i Kirkens historie. Ingen av pavene hadde den storhet til slik \xc3\xa5 f\xc3\xa5 avsluttet denne s\xc3\xb8rgelige tilstand\xc2\xbb. _NEWLINE_Det britiske parlament vedtok  \xc2\xabStatute of Provisors\xc2\xbb som gav kongen vetorett over pavens disposisjoner  England._NEWLINE_St. Birgitta av Sverige ble kanonisert av pave Bonifatius IX, 7. oktober 1391. Universitetene i Ferrara (1391) og Fermo (1398) skylder ham sin opprinnelse, og universitetet i Erfurt sin approbasjon (1392)._NEWLINE_Som pave gjenvant Bonifatius IX viktige slott og byer i Kirkestaten. Hans italienske politikk krevde ufattelige pengesummer. Dietrich av Niem oppgir at han solgte embeder og tok godt betalt for indulgenser og dispensasjoner og bedrev med utpressing ogs\xc3\xa5, men det er blitt satt sp\xc3\xb8rsm\xc3\xa5lstegn om disse p\xc3\xa5stander er uhilfrfr og rettferdige. Catholic Encyclopedia mener i stedet at Bonifatius ikke s\xc3\xb8kte noe for egen vinning, og at han d\xc3\xb8de fattig. Den nepotisme han er blitt kritisert for, er blitt unnskyldt med de halvt anarkistiske forhold han virket under, og med at regjeringer p\xc3\xa5 den tiden var avhengige av en vesentlig grad av personlig st\xc3\xb8tte, noe som ogs\xc3\xa5 kostet bel\xc3\xb8nninger til de lojale._NEWLINE_Den osmanske sultan Bayezid I hadde dessuten erobret Bulgaria, og truet n\xc3\xa5 den ungarske grense. Sigismund av Ungarn, den senere tysk-romerske keiser, angrep Bayezid I. Men Sigismund klarte ikke \xc3\xa5 n\xc3\xa5 sine m\xc3\xa5l; i slaget ved Nikopolis (1396) led han et knusende nederlag. _NEWLINE_Det vestlige skisma vedvarte, for etter motpaven Klemens' d\xc3\xb8d ble det i Avignon valgt en ny, Benedikt (XIII). Til tross for alle motsetninger som bestod mellom de to paver var de helt enige om n\xc3\xb8dvendigheten om et korstog. I 1398 og 1399 rettet pave Bonifatius IX appeller om dette til det kristne Europa. til fordel for den bysantinske keiser Manuel II Palaeologus som var omringet og truet i et redusert omr\xc3\xa5de rundt Konstantinopel. Dette siste og st\xc3\xb8rste korstogsh\xc3\xa6r skulle etter planen b\xc3\xa5dfre sl\xc3\xa5 sultanen og deretter trenge helt frem til Jerusalem. Korstogsappellen fikk ikke s\xc3\xa6rlig oppslutning._NEWLINE_Mot slutten av 1399 oppstod det flokker av selvpiskende p\xc3\xb8nitenter (flagellanter), kjent som bianchi eller albati (\xc2\xabhvite p\xc3\xb8nitenter\xc2\xbb), s\xc3\xa6rlig i Provence, der albigenserne var blitt ryddet av veien mindre enn et hundre\xc3\xa5r tidligere. Skarene vokste og spredte seg til Spania og Nord-Italia. De vekket opp ubehagelige minner om de omvandrende 'flagellanter fra svartedaudens verste \xc3\xa5r, 1348\xe2\x80\x941349. De vandet i prosesjon fra by til by, kledt i hvite drakter, ansiktene dekket av hetter, og med r\xc3\xb8de kors p\xc3\xa5 ryggen; etter en leder som bar p\xc3\xa5 et stort kors. Det florerte rykter om at den endelige guddommelige dom var n\xc3\xa6rt forst\xc3\xa5ende, og om maria\xc3\xa5penbaringer. De sang en hymne som var blitt sv\xc3\xa6rt popul\xc3\xa6r p\xc3\xa5 1300-tallet, Stabat Mater, under sine opptog. For en tid mens de hvite p\xc3\xb8nitenter n\xc3\xa6rmet seg Roma og tiltok i styrke, st\xc3\xb8ttet paven og kurien deres botsiver, men deres skepsis skulle vokse. Fa de kom henimot Roma lot  Bonifatius IX deres anf\xc3\xb8re brenne p\xc3\xa5 staken, og dkarene spredte seg raskt. Paven hadde gradvis kommet til at disse flokkene var lett bytte for agitatorer og konspirat\xc3\xb8rer og fikk dem spredt for alle vinder. _NEWLINE_Pave Bonifatius lyktes aldri med sitt fors\xc3\xb8k p\xc3\xa5 \xc3\xa5 f\xc3\xa5 den tyske kong Wenceslaus til \xc3\xa5 reise til Roma for der \xc3\xa5 krones med den keiserlige krone. Den 20. august 1400 ble Wenceslaus avsatt av de stadig mer misforn\xc3\xb8yde kurfyrstene som mente han var helt uverdig, og Ruprecht von der Pfalz valgt til hans etterf\xc3\xb8lger. Paven anerkjente dette i 1403. Ogs\xc3\xa5 pavens plan \xc3\xa5 f\xc3\xa5 Ruprecht til \xc3\xa5 reise til Roma for \xc3\xa5 bli keiserkronet mislyktes. I det hellige \xc3\xa5r 1400 fors\xc3\xb8kte pave Bonifatius ogs\xc3\xa5 \xc3\xa5 f\xc3\xa5 de tilreisende pilegrimmer til Roma til \xc3\xa5 st\xc3\xb8tte hans side overfor  Benedikt i Avignon._NEWLINE_Pave Bonifatius IX d\xc3\xb8de den 1. oktober 1404 i Roma etter kort tids sykdom."